open-index/open-wikipedia-markdown huggingface dataset:
Jaakko Niemi (uudisraivaaja)

**Jaakko Sipinpoika Niemi** (22. huhtikuuta 1715 – 15. joulukuuta 1785 Teuva) oli aikanaan tunnettu uudisraivaaja.

Niemen vanhemmista ja syntymäpaikasta ei ole tietoa. Teuvalle hänet merkittiin uudisasukkaaksi 1760 eli jo 40-vuotiaana ja rippikirjaan  hänen syntymäaikansa lisättiin vasta parinkymmenen vuoden päästä. Niemi alkoi raivata tilaansa esikoispoika Joosepin syntymävuonna 1753. Raivaukseen hän ei saanut tukea, mutta silti sen seurauksena ensin 18 ja sitten vielä 7 verovapaata vuotta. 1777 hänellä oli raivattuna 5/12 manttaalin tila itselleen lunastettavaksi, Niemi toisin sanoen kohosi omalla työllään rengistä merkittävän uudistilan isännäksi. Pihapiirissä oli kahdeksan rakennusta, päärakennuksessa oli avattava ikkuna ja maalattu karmi. Pihalle kaivettu kaivo oli peräti 16 metrin syvyinen, ulkorakennuksiin kuului saunan ohella paja. Niemen talli sijaitsi kaukana pihapiiristä, kirkolla asti. Useita peltoja oli tuolloin raivauksessa, vaikkakin vasta yksi oli valmis. Ojia oli kaivettu 4 kilometriä ja aitoja niittyjen ympärille 16 kilometriä. Humalatarha puuttui, mutta sadan humalasalon tarha oli suunnitteilla. Niemellä oli ollut raivaus- ja rakennustöissään  apuna tilapäisesti yksi renki ja lisäksi veljensä, mutta varsinaista työväkeä hän pestasi tilalleen vasta tytärten tultua naitetuiksi.  

Niemen puoliso vuodesta 1749 oli miestään huomattavasti nuorempi Maria Joosepintytär (1731–1806). Perheeseen syntyi kaksi poikaa, joista toinen kuoli jo syntymävuonnaan, ja kaksi tytärtä.

## Lähteet
Iso-Valkee

**Iso-Valkee** (joskus myös *Valkee*, vanhalta nimeltään *Mäyrämäen Valkee*) on Uskelanjoen vesistöön kuuluva karu, erittäin kirkasvetinen harjualueen järvi Somerniemellä Somerolla.

## Perustiedot
Kolmannen Salpausselän reunamuodostumaan kuuluva järvi sijaitsee Somerniemen Mäyrämäen kylässä. Järven pinta-ala on 32,6 ha, rantaviiva 3&nbsp;960 metriä, tilavuus 2&nbsp;686&nbsp;000 kuutiometriä, keskimääräinen syvyys 8,2 metriä ja suurin syvyys 24,7 metriä. Korkeus merenpinnasta on 108 metriä.

Saman alueen muita järviä ovat Karjaanjoen vesistöön kuuluvat Pikku-Valkee eli Moron Valkee, Pikku-Ätämö ja Iso-Ätämö idässä Somerniemen Oinasjärven kylässä. Muut lähijärvet kuuluvat Uskelanjoen vesistöön. Näitä ovat lounaassa Myllyojan kautta Halkjärveen laskevat Tytyjärvi, Iso-Herakas ja Tasku Somerniemen Kaskiston kylässä sekä usean kylän rajapaikkana oleva Herakkaanlähde. Etelässä on laskujoeton Varvaslammi Mäyrämäen kylässä, luoteessa Mustalammi eli Muslammi Somerniemen Kaskiston ja Mäyrämäen kylien rajalla ja pohjoisessa Koirlammi Somerniemen Mäyrämäen kylässä.

## Luonnonarvot ja virkistyskäyttö
Järvi on osa Hyyppärän harjualueen Natura 2000 -suojelualuetta. Järvi rantoineen on pääosin Someron kaupungin omistuksessa, ja sen vesienhoitoa varten on tehty hoitosuunnitelma vuonna 2006. Järven ja sen  ympäristön luonnonarvot ovat huomattavia, ja vuonna 2014 järven länsirannat käsittävälle Natura-alueen osalle Someron kaupungin maalla muodostettiin Someron kaupungin omistama yksityinen luonnonsuojelualue.

Iso-Valkeella on noin 4 kilometrin pituinen luontopolku, jonka varrella on kaksi laavua. Polku on paikoitellen keskivaativa, johtuen juurakoista ja jyrkistä mäistä. Sen kulkemiseen kiireettömästi menee parisen tuntia.

Varsinaista uimarantaa järvellä ei ole, mutta rannoilla on useita alueita, jotka soveltuvat uimapaikoiksi. Retkeily on sallittu myös luonnonsuojelualueeksi rauhoitetulla osalla järven rantoja.

Iso-Valkee on kirkkaasta vedestään johtuen myös sukeltajien suosima järvi.

## Historiaa
Järven lasku-uomana on sen lounaispuolella olevaan Taskulampeen laskeva kaivettu oja, joka muistitiedon mukaan kaivettiin läheiseen Halkjärveen laskevassa Myllyojassa toimineen Kaskiston sahan vedensaannin tarpeisiin 1800-luvulla. Asiakirjojen mukaan saha aloitti toimintansa vuonna 1836.  Tätä ennen järvi oli laskenut Halkjärveen pohjoisesta laskevan Murrosjoen valuma-alueeseen kuuluvaan Mustalampeen. Vielä nykyäänkin järven länsipäästä ulottuu yhtenäinen suopainanteiden ketju Mustalammin rantaan luoteessa.

## Lähteet
Luovan valokuvauksen keskus

**Luovan valokuvauksen keskus ry** on Jyväskylässä toimiva alueellinen valokuvakeskus, joka toimii yhdessä Jyväskylän Grafiikkakeskuksen kanssa Jyväskylän Veturitalleilla yhteisnimellä *[[Galleria Ratamo|Grafiikka- ja valokuvakeskus Ratamo]]*. 
Vuonna 1989 perustettu yhdistys oli Suomen ensimmäinen alueellinen valokuvakeskus.

Luovan valokuvauksen keskus ry:n tarkoitus on edistää ja tehdä tunnetuksi keskisuomalaista valokuvataidetta, parantaa valokuvaajien toimintaedellytyksiä ja pitää yllä yhteyksiä sekä suomalaisiin että kansainvälisiin alan taiteilijoihin ja instituutioihin. Se on profiloitunut nykyvalokuvaan sekä valokuvataiteen ja kuvataiteiden välimaastoon. Yhdistyksen jäsenistö koostuu ammattivalokuvaajista, valokuvauksen harrastajista ja taiteilijoista.

Valokuvauskeskus on järjestänyt kursseja muun muassa vedenalaiskuvauksesta, digitaalisesta vedostamisesta sekä vanhoista valokuvatekniikoista. Valokuvakeskuksessa on kirjasto sekä perinteinen pimiö sekä atk-laboratorio kuvankäsittelyyn ja tulostukseen.

Valokuvakeskus osallistuu Jyväskylän taidemuseon järjestämän kansainvälisen Lumo-valokuvatriennaalin ideointiin ja toteutukseen.

## Lähteet

## Aiheesta muualla
*Valokuvakeskuksen verkkosivusto
Dance Again... the Hits

**Dance Again...the Hits** on yhdysvaltalaisartisti Jennifer Lopezin kokoelma-albumi. Sen julkaisi Epic Records 17. heinäkuuta 2012 samaan aikaan kun hän käynnisti hänen ensimmäisen Dance Again World Tour-maailmankiertueen. Lopez oli aiemmin suunnitellut kokoelma-albumin tekoa vuonna 2009, mutta päätti sen sijaan käyttää tallennettua materiaalia hänen seitsemättä, Love?-studioalbumia varten, jonka julkaisi Island Records toukokuussa 2011 sen jälkeen kun hän erosi Epic Recordsista vuonna 2010. Kun Lopez veloitti levy-yhtiölle viimeisen albumin täyttääkseen hänen työsopimuksensa, hän aloitti uuden kokoelma-albumin teon marraskuussa 2011. Myöhemmin hän tuli epävarmaksi siitä, että haluaako hän työskennellä sovittujen suunnitelmien mukaisesti vai aikooko hän julkaista uuden studioalbumin, joista lopulta hän päätti valita ensimmäisen vaihtoehdon.

"Dance Again...the Hits" sisältää yksitoista ennenjulkaistua kappaletta ja kaksi uutta nauhoitetta: "Dance Again" ja "Goin' In". Albumin erikoisversio julkaistiin myös, sisältäen kolme lisättyä ennenjulkaistua kappaletta sekä DVD:n joka sisältää yksitoista valittua musiikivideota. Albumi sai pääosin positiivisia vastaanottoja musiikkikriitikoilta, jotka ylistivät sen kuvaavan hyvin Lopezin menestystä. Jotkut kriitikot ilmaisivat kuitenkin pettymyksensä siitä kun albumilta puuttuu useita onnistuneita singlejulkaisuja, mutta katsoivat tämän olevan ymmärrettävää siksi, koska hänellä on niin monta onnistunutta singlejulkaisua vuosien varrelta. "Dance Again...the Hits" oli kaupallisesti kohtalainen menestys, saavuttaen sijoituksia kymmenen parhaan joukossa neljällätoista sekä kahdenkymmenen parhaan joukossa kymmenessä kansallisella listalla.

Albumi ylsi parhaimmillaan Suomen virallisen listan sijalle 16.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 

## Lähteet
Truly Madly Deeply

**Truly Madly Deeply** on australialaisen pop-yhtye Savage Gardenin kappale, joka julkaistiin heidän nimeään kantavan debyyttialbumin kolmantena singlenä maaliskuussa 1997. Kappaleen sanoittivat yhtyetoverit Darren Hayes ja Daniel Jones. Kappale on uudelleentehty versio kappaleesta ”Magical Kisses”, jonka toverit kirjoittivat yhdessä kauan ennen debyyttialbuminsa nauhoituksen aloittamista. Kappaletta käytettiin vuonna 1998 julkaistun, Jude Lawin ja Gretchen Molin tähdittämän elokuvan *[[Music from Another Room]]* tunnuskappaleena. Billboard Hot 100 -listan 55-vuotisjuhlalistalla ”Truly Madly Deeply” listattiin kaikkien aikojen 35:nneksi parhaaksi kappaleeksi.

Kappale saavutti Australiassa listan kärjen vuonna 1997 sekä Yhdysvalloissa seuraavana vuonna. Kappaletta varten kuvattiin kaksi musiikkivideota – yksi on alkuperäistä Australian julkaisua ja toinen, Pariisissa kuvattu video puolestaan kansainvälistä julkaisua varten. Ranskassa kappale onnistui saavuttamaan kultarajan.

## Lähteet
Gerda Granholm

**Gerda Maria Granholm** (30. lokakuuta 1922 Korsholm – 1. huhtikuuta 2001 Korsholm) oli suomalainen ruotsin kielellä kirjoittanut kirjailija. 

## Teoksia
* *Ur Svartholmens källa* : dikter. Maskrosorna, Vasa 1976
* *Sjundelin å Råmpdraaje : in nagä vadasvässor*. Maskrosorna, Vasa 1978
* *Korsholms kommunala arbetares och tjänsteinnehavares förening r.f. 10 år : 1970-1980 - Mustasaaren kunnan työntekijöiden ja viranhaltijoiden yhdistys r.y. 10 vuotta : 1970-1980* ; katsauksen laat. Gerda Granholm. Korsholms kommunala arbetares och tjänsteinnehavares förening, Korsholm 1980
* *Österbottnisk sommar*. Maskrosor, Vasa 1980
* *Ord föder ord* : dikter. Maskrosor, Vasa 1981
* *Sagan om mossflickan Safina*. Maskrosor, Vasa 1981
* *Wargsgården* : roman. Maskrosor, Vasa 1982, 3. uppl. 1984
* *Safina och Basimir* : en saga ; ill. är utförda av eleverna i Petsmo lågstadium åk 2-6. Maskrosor, Vasa 1983
* *Liten resedagbok*. Maskrosor, Vasa 1984
* *Petronella* : roman. Maskrosor, Vasa 1985
* *Talande morgon* : dikter i urval 1. Maskrosor, Vasa 1986
* *Mänskoöden* : noveller. G. Granholm, Kvevlax 1988
* *Milos* : roman. Maskrosor, Vasa 1992
* *Farväl Milos de Roma* : roman. Maskrosor, Vasa 1995
* *Liv mellan raderna* ;  av Gerda Granholm et al. ; redigering och layout Ann-Helen Attianese. A.-H. Attianese, Maxmo 1999

## Toimitustöitä
* *Ordskott : poesi och prosa från Österbotten : en antologi av medlemmar i Svenska Österbottens litteraturförening från Vasa och Korsholm* ; toim. Gerda Granholm ym. Svenska Österbottens litteraturförening, Bennäs 1993

## Lähteet
Pentti Ranta

**Pentti Olavi Ranta** (s. 15. joulukuuta 1954 Turku) on aktiiviuransa päättänyt suomalainen kuulantyöntäjä. Hän edusti vuodesta 1981 lähtien Turun Tovereita sekä veteraanisarjoissa kilpaillessaan vuodesta 1997 lähtien Varsinais-Suomen Veteraaniurheilua. Hänen valmentajanaan toimi Kalevi Lehtonen. Kalevan kisoista Ranta saavutti kuulantyönnön hopeaa vuonna 1985. Lisäksi hän voitti sisäratojen SM-kilpailuista kaksi pronssia vuosina 1982 ja 1988. Yleisen sarjan kilpailuissa Ranta ei ole kilpaillut vuoden 1991 ja veteraanisarjoissa vuoden 2000 jälkeen.

## Lähteet
Yrjö Majamaa

**Yrjö Antero Majamaa** (s. 23. huhtikuuta 1957 Nokia) on aktiiviuransa päättänyt suomalainen kiekonheittäjä. Hän edusti vuodesta 1979 lähtien Tampereen Pyrintöä ja hänen valmentajinaan toimivat Aarno Majamaa sekä Seppo Simola. Kalevan kisoista Majamaa saavutti kiekonheiton pronssia vuonna 1985. Virallisissa kilpailuissa hän ei ole esiintynyt vuoden 1989 jälkeen.

## Musiikki
Majamaa soitti rumpuja Kari Peitsamon yhtyeissä Kari Peitsamo ja Ankkuli sekä Kari Peitsamo Revival.

## Lähteet
Curtis McKenzie

**Curtis McKenzie** (s. 22. helmikuuta 1991 Golden, Brittiläinen Kolumbia) on kanadalainen jääkiekkoilija, joka pelaa AHL-seura Texas Starsissa. Hän on Dallas Starsin kuudennen kierroksen varaus . Pelipaikaltaan McKenzie on vasen laitahyökkääjä.

## Ura
McKenzie pelasi vuosina 2009-2013 neljä kautta yliopistojääkiekkoa Miamin yliopiston joukkueessa. Hän teki 159 ottelussa yhteensä tehot 29+51=80 sekä kärsi 285 rangaistusminuuttia. Viimeisen Miami-kauden jälkeen McKenzie teki hänet vuonna 2009 kuudennella kierroksella varanneen NHL-seura Dallas Starsin kanssa kaksivuotisen tulokassopimuksen. Ensimmäisellä ammattilaiskaudellaan 2013-2014 McKenzie pelasi Dallasin AHL-farmiseura Texas Starsissa, joka voitti liigan mestaruuden. Runkosarjassa McKenzie oli joukkueen sisäisen pistepörssin toinen tehtyään 75 ottelussa tehot 27+38=65. Hänet valittiin AHL:n vuoden tulokkaaksi.

McKenzie teki NHL-debyyttinsä 18. lokakuuta 2014 Philadelphia Flyersia vastaan. Tulokaskaudellaan hän pelasi 36 ottelua tehden neljä maalia ja yhden syöttöpisteen. Heinäkuussa 2015 Dallas ja McKenzie solmivat kahden vuoden mittaisen jatkosopimuksen. Seuraavalla kaudella McKenzie pelasi neljä ottelua NHL:ssä, mutta esiintyi suurimman osan kaudesta Texas Starsin joukkueessa. Kaudella 2016-2017 hän vakiinnutti paikkansa Dallasin NHL-kokoonpanossa. McKenzie pelasi 53 ottelua tehden tehot 6+10=16.

Maaliskuussa 2017 McKenzie teki Starsin kanssa yksivuotisen jatkosopimuksen. Seuraavan kauden hän pelasi jälleen lähes kokonaan farmiseura Texas Starsissa, jossa hän toimi myös joukkueen kapteenina 51 runkosarja- sekä 22 pudotuspeliottelussa. McKenzie valittiin AHL:n tähdistöotteluun ja hän voitti pudotuspelien maalipörssin. Dallasissa hän pelasi seitsemän ottelua saaden kaksi syöttöpistettä.

1. heinäkuuta 2018 McKenzie siirtyi vuotta aiemmin perustetun Vegas Golden Knightsin organisaatioon kahden vuoden sopimuksella. Hänet valittiin heti ensimmäisellä kaudella farmiseura Chicago Wolvesin varakapteeniksi. Kauden päätteeksi McKenzie oli Wolvesin sisäisen pistepörssin ensimmäinen pudotuspeleissä tehtyään 21 ottelussa tehot 8+7=15.. Myös sopimuksen jälkimmäisen kauden McKenzie pelasi kokonaan lainalla Wolvesissa.

Kahden Golden Knightsin organisaatiossa pelatun kauden jälkeen McKenzie teki yhden vuoden mittaisen kaksisuuntaisen sopimuksen St. Louis Bluesiin. Myös Bluesissa McKenzie joutui pelaamaan AHL:n puolella Utica Cometsissa. Koronaviruspandemian vuoksi lyhennetyn kauden aikana McKenzie pelasi 26 ottelua tehoin 5+8=13. Lisäksi hän oli myös Cometsissa joukkueen varakapteeni.

McKenzie siirtyi kaudet 2021-2023 kattavalla sopimuksella takaisin AHL-joukkue Texas Starsiin, jossa hän oli pelannut viidellä kaudella aikaisemmin. Sopimuksen tekohetkellä McKenzie oli seurahistorian viidenneksi eniten tehopisteitä tehnyt pelaaja. Hänet valittiin joukkueen kapteeniksi, kuten edelliselläkin kerralla Starsissa pelatessaan.

## Tilastot

## Lähteet
* 

### Viitteet
Jesse Root

**Jesse Root** (s. 23. marraskuuta 1989) on yhdysvaltalainen jääkiekkoilija, joka pelaa AHL-seura Texas Starsissa.

Root pelasi Yalen yliopiston joukkueessa neljän kauden ajan. Viimeisenä vuotenaan hän asetti uuden NCAA-ennätyksen tehdessään ratkaisumaalin jatkoajalla yhdeksän sekunnin jälkeen.
Justin Dowling

**Justin Dowling** (s. 1. lokakuuta 1990) on kanadalainen jääkiekkoilija, joka pelaa NHL-seura New York Rangersin organisaatiossa.

Dowling aloitti kauden 2012–2013 ECHL-joukkue Idaho Steelheadsissa, mutta siirtyi kesken kauden AHL:ään Texas Starsiin. 

Ensimmäisen kokonaisen Texasissa pelaamansa kauden jälkeen Dowling jatkoi AHL-tasolla ja sai kahden vuoden sopimuksen Texasin yhteistyöseura Dallas Starsiin.

Heinäkuussa 2021 Dowling solmi kahden vuoden ja arvoltaan 1,5 miljoonan dollarin sopimuksen Canucksin kanssa.

## Lähteet
Solveig Rönnholm

**Solveig Ingeborg Rönnholm** (20. lokakuuta 1923 Helsinki – 11. kesäkuuta 2006) oli suomalainen ruotsin kielellä kirjoittanut runoilija.

Rönnholmin vanhemmat olivat varatuomari Runar Rönnholm ja taiteilija Ingeborg Rönnholm. Solveig Rönnholm toimi äidinkielen lehtorina yksityisessä ruotsalaisessa Laurellska skolan -tyttökoulussa Helsingissä. Hän kirjoitti runoja ja proosaa suomenruotsalaisiin Horisont- ja Progress-aikakauslehtiin. 

## Teoksia
* *Hjärtats fåglar* : dikter. Söderström, Helsingfors 1961

## Lähteet
Rebel Heart

**Rebel Heart** on yhdysvaltalaislaulaja Madonnan kolmastoista studioalbumi. Albumin julkaisi Interscope Records 6. maaliskuuta 2015. Joulukuussa 2014 tapahtuneiden albumisisältövuotojen jälkeen albumin julkaisuajankohdaksi ilmoitettiin maaliskuu 2015, ja kuusi sen kappaletta julkaistiin virallisesti 20. joulukuuta 2014.

Albumi nousi Suomen virallisen listan sijalle 2.

## Kappaleet
# 
# 
# 
# 
# 
# 
# 
# 
#  
# 
#  
# 
#  
# 
#                                                       
#  
# 
# 
#  
**Super Deluxe 2CD**
# Beautiful Scars   
# Borrowed Time 
# Addicted 
# Graffiti Heart 
# Living for Love" (Paulo & Jackinsky Full Vocal Mix) 
# Living for Love" (Funk Generation & H3drush Dub) 

## Arvostelut
* AllMusic: 
* The A.V. Club: B–
* Rolling Stone: 
* Soundi: 

## Lähteet
Vendlaskolan

**Vendlaskolan** on ruotsinkielinen alakoulu Klaukkalassa, Nurmijärven kunnassa. Koulussa oppilaita on noin 50 ja luokat 1-6. Koulussa on kolme luokanopettajaa, ja luokat jakaantuvat 1-2, 3-4 ja 5-6 luokkiin. Koulu on perustettu vuonna 2004 Syrjälän koulun kanssa samalle tontille käyttämättömiin tiloihin. 

## Lähteet

## Aiheesta muualla
* http://www.nurmijarvenuutiset.fi/artikkeli/231014-vendlaskolan-saamassa-lisaa-tilaa-syrjalaan  Vendlaskolan saamassa lisää tilaa Syrjälään
Living for Love

**Living for Love** on yhdysvaltalaislaulaja Madonnan kappale hänen *[[Rebel Heart]]* -nimiseltä kolmanneltatoista studioalbumiltaan. Sen julkaisi Interscope Records albumin ensimmäisenä singlenä 20. joulukuuta 2014. Kappaleen sanoittivat Madonna, Diplo, Alicia Keys, Nick Rowe, MoZella, Toby Gad sekä Ariel Rechtshaid, ja tuottajina toimivat Madonna ja Diplo. "Living for Love" on saanut pääosin positiivisen vastaanoton musiikkikriitikoilta. Yhdysvalloissa kappale nousi Billboard-lehden Dance/Electronic Songs -listan yhdeksännelle sijalle.

## Lähteet
Heikinpohja

**Heikinpohja** on kaupunginosa Savonlinnassa, Etelä-Savossa. Kaupunginosa sijaitsee aivan Savonlinnan keskusta-alueen tuntumassa. Heikinpohjassa on muun muassa Talvisalon koulun luokkien 1–6 toimipiste, yleinen uimaranta sekä liikuntahalli.

## Lähteet
Asger Jorn

**Asger Jorn** (vuoteen 1945 asti *Asger Oluf Jørgensen*, 3. maaliskuuta 1914 Vejrum – 1. toukokuuta 1973 Aarhus) oli tanskalainen taidemaalari ja kuvanveistäjä. Hän oli yksi Cobra-taiteilijaryhmän ja Situationistisen internationaalin perustajista.

Jyllannin Vejrumissa syntynyt Jorn kävi koulunsa Silkeborgissa, jossa nykyisin on hänen nimeään kantava taidemuseo. Hän aloitti maalaamisen vuonna 1930 ja piti ensimmäisen ekspressionistisen näyttelynsä 1933. Jorn matkusti vuonna 1936 moottoripyörällään Pariisiin, jossa hän opiskeli Fernand Légerin johdolla ja työskenteli jonkin aikaa Le Corbusierin assistenttina, kunnes palasi Tanskaan.

Saksalaismiehityksen vuosina 1941–1944 Jorn alkoi julkaista Helheste-nimistä taidelehteä, jonka piiriin hakeutuivat nuoret tanskalaistaiteilijat kuten Ejler Bille, Egill Jacobsen, Henry Heerup ja Carl-Henning Pedersen. He pitivät myös yhteisiä näyttelyitä. Sodan jälkeen Jorn matkusteli Lapissa, Alankomaissa, Ranskassa ja Tunisiassa ja tutustui tulevan Cobra-ryhmän taiteilijoihin kuten Pierre Alechinsky, Karel Appel, Corneille ja Christian Dotremont. ”Spontaaniin abstraktismiin” keskittynyt Cobra-ryhmä oli virallisesti olemassa vain vuodesta 1948 vuoteen 1951, jolloin Jorn sai tuberkuloosin ja joutui viettämään pitkiä aikoja parantolassa.

1950-luvulla Jorn kiinnostui Picasson innoittamana myös keramiikasta ja alkoi tehdä maalauksia löytämiensä valokuvien ja painokuvien pohjalta.

Radikaalin marxilainen Jorn kieltäytyi elinaikanaan muun muassa Ecker-mitalista ja mahdollisuudesta edustaa Tanskaa Venetsian biennaalissa.  Guggenheim-palkinnosta hän kieltäytyi vuonna 1964 sähkeellä:

Silkeborgin nimikkomuseon ohella hänen töitään on paljon Louisianan taidemuseon kokoelmissa, vaikka hän inhosi myös Louisianaa sen perustamisen 1958 aikoihin.

## Lähteet
Ruben Sverre Gjertsen

**Ruben Sverre Gjertsen** (s. 1977 Volda) on norjalainen säveltäjä. Hänen tuotantonsa koostuu enimmäkseen kamarimusiikkiteoksista, joita on esitetty eri puolilla Eurooppaa.

Gjertsen opiskeli sävellystä James Clappertonin ja Morten Eide Pedersenin johdolla Grieg-akatemiassa Bergenissä. Hän osallistui myös Fondation Royaumontin kurssille vuonna 2000.

Gjertsen voitti Spellemannprisenin (2009) ja Arne Nordheim -palkinnon (2010). Hänen musiikkiaan on esitetty Norjan lisäksi myös Itävallassa, Tanskassa, Suomessa, Ranskassa, Islannissa, Ruotsissa, Sveitsissä ja Isossa-Britanniassa, myös ISCM World Music Days -tapahtumassa.

## Lähteet
Greg Rallo

**Greg Rallo** (s. 26. elokuuta 1981) on yhdysvaltalainen jääkiekkoilija, joka pelaa AHL-joukkue Texas Starsissa. 

Varaamaton Rallo pelasi kaksi kautta Texas Starsissa ennen kuin allekirjoitti yhdne vuoden NHL-sopimuksen Florida Panthersin kanssa 2. heinäkuuta 2011. Kaudella 2011-2012 hän teki NHL-debyyttinsä 30-vuotiaana Carolina Hurricanesia vastaan 18. joulukuuta 2011. Heinäkuussa 2012 hän teki vuoden jatkosopimuksen. 

Kolmen Floridan organisaatiossa kiekkoillun kauden jälkeen Rallo palasi Texasiin vuoden mittaisella sopimuksella elokuussa 2014.
Go West! A Lucky Luke Adventure

**Go West! A Lucky Luke Adventure** on vuonna 2007 Atarin kehittämä ja julkaisema *[[Lucky Luke]]*-videopeli, joka perustuu *[[Lucky Luke – Lähde länteen!]]*-animaatioelokuvaan. Peli julkaistiin Nintendo DS:lle, Wiille sekä tietokoneelle.

## Juoni

Pidätettyään Daltonin veljekset on Lucky Luken saatettava uudisraivaajajoukko Kaliforniaan 80-päivässä.

Tietokone ja Wii-versioissa tarinaa kuljettevat eteenpäin suoraan elokuvasta leikatut lyhyet välianimaatiot, mutta DS:llä tarina kerrotaan kuvin ja tekstein.

## Pelaaminen
Peli on monipuolinen ja sisältää mm. ampumista, ratsastusta sekä tanssimista. DS-version tapauksessa tehtäviä on yksikertaistettu.

Pelatessa tietokoneella pelihahmoa ohjataan näppäimillä ja ampuessa kättä hiirellä. Juostakseen pelaajan on usein näpyteltävä kahta näppäintä vuorotellen. Wiillä pelatessa pelaaja hyödyntää Wii Remote-ohjainta.

Tietokone ja Wii-versioissa pelattavina hahmoina toimivat lähes kaikki elokuvassakin esiintyneet hahmot, mutta DS:llä hahmot rajoittuvat lähinnä Lucky Lukeen ja Daltoneihin.
Juurikasvua

**''Juurikasvua'' **on Mikko Reitalan käsikirjoittama ja Saara Saarelan ohjaama, Moskito Television Oy:n tuottama kaksiosainen televisioelokuva Ylelle, joka esitettiin ensimmäisen kerran Vähässäkyrössä 16. syyskuuta 2009. Julkisesti elokuva esitettiin saman vuoden lokakuussa.

## Juoni
Kaupunkilaiset Mika (Antti Luusuaniemi), lääkäri ja Ricu (Ville Myllyrinne), parturi-kampaaja, muuttavat Pohjanmaalle Mikan uuden työpaikan perässä. Pienellä paikkakunnalla elämä saa aikaan kaikenlaista eikä asiaa helpota, että uudet kunnan asukkaat ovat samaa sukupuolta oleva pariskunta.

## Rooleissa

## Lähteet
* 
* 
*
Veikselin kynnäs

**Veikselin kynnäs** (, , ) on 70 kilometrin pituinen ja leveimmillään 1,8 kilometriä leveä niemimaa, joka erottaa Veikselinhaffin Gdanskinlahdesta ja siten avoimesta Itämerestä. Sen katkaisee poliittisesti Puolan ja Venäjän valtioiden raja. Puolassa niemimaa on osa Pommerin voivodikuntaa, Venäjän puolella se kuuluu Kaliningradin alueeseen. Venäjän läntisin piste sijaitsee Veikselin kynnäällä. 

1300-luvulle saakka Veikselin kynnäällä oli navigoitavia salmia, jotka antoivat Saksalaisen ritarikunnan hallitsemalle Elbingin kaupungille pääsyn Itämerelle. Tämän salmiyhteyden luonnollinen sulkeutuminen 1300-luvulla heikensi Elbingin asemaa kauppakaupunkina, mikä puolestaan vahvisti niin ikään Saksalaisen ritarikunnan hallussa olleen Danzigin asemaa. Vuonna 1497 kynnään poikki kaivettiin 550 metriä pitkä ja 360 metriä leveä Pillaunsalmi (saks. *Pillauer Tief*), nyk. Baltijskinsalmi. Salmi turvattiin vuonna 1626 Pillaun linnoituksella (saks. *Festung Pillau*). Vuonna 1890 rakennettiin vielä lisäksi Königsbergin merikanava.

Vuonna 2016 Puola päätti rakentaa uuden kanavan kannaksen poikki omalle alueelleen. Kanava valmistui vuonna 2022.

Saksan kielessä Veikselin kynnäästä on käytetty myös nimitystä *Danziger Nehrung*. Historiallinen preussinkielinen nimitys on *Aismares*.

## Lähteet
* 

### Viitteet
Ludwig Karlsson

**Ludwig Karlsson** (s. 6. tammikuuta 1991) on ruotsalainen jääkiekkoilija, joka pelaa Dallas Starsin organisaatiossa. 

## Ura
Karlsson pelasi kaksi kautta vuosina 2009-2011 USHL-joukkue Green Bay Gamblersissa tehden 24 maalia ja yhteensä 70 tehopistettä. Ensimmäisellä kaudellaan Karlsson auttoi Gamblersin Clark Cupin voittoon ja toisellakin aina finaaliin saakka. Vuonna 2011 hän siirtyi Northeastern Huskiesiin.

Tulokasvuotenaan Karlsson oli joukkueensa paras pistemies tehtyään kymmenen maalia ja 16 syöttöä. Toisena opiskelijavuotenaan hän pelasi vain 17 ottelua loukkaantumisen vuoksi. Näissä hän teki viisi maalia ja syötti kolme. Heinäkuussa 2013 hän allekirjoitti Ottawa Senatorsin kanssa tulokassopimuksen, joka oli pituudeltaan kaksi vuotta. Hän pelasi yhden kauden Ottawan farmijoukkue Binghamton Senatorsissa ennen kuin hänet kaupattiin 1. heinäkuuta 2014 Dallas Starsiin.
Guerrino De Luca

**Guerrino De Luca** on Logitechin hallituksen entinen puheenjohtaja (2008–19). Hän toimi yhtiön toimitusjohtajana vuodesta 1998 vuoteen 2008. Hän oli Worldwide Marketing Apple Computer Inc'in vara­toimitus­johtajana vuonna 1997. Hän on nostanut Logitech uusiin korkeuksiin ja menestykseen, koska oheislaitteiden valmistaja. Yksi hänen tärkeimmistä saavutuksistaan oli Webcamin valmistuksen osto Connectixilta.

De Luca on kotoisin Italiasta ja on opiskellut insinööriksi Rooman yliopistossa. Nykyään hän asuu San Franciscosa. Hänen entinen vaimonsa on nimeltään Daniela, ja hänellä on kaksi tytärtä, Ottavian ja Chiara.

## Lähteet
Veikko Pesonius

**Veikko Valter Olavi Pesonius** (3. elokuuta 1906 Pori – 4. tammikuuta 1985 Helsinki) oli Suomen Puolustusvoimissa tykistössä ja esikuntatehtävissä palvellut eversti, joka sotilasuransa jälkeen toimi Liiketyönantajain liiton johdossa. 

Pesoniuksen vanhemmat olivat tullitarkastaja, asessori Walter Gottlieb Pesonius sekä Eva Olsoni. Ylioppilaaksi 1925 valmistunut Pesonius kävi reserviupseerikoulun 1925–1926 ja tämän jälkeen kadettikoulun tykistölinjan 1927–1929. Pesonius palveli KTR 1:ssä 1926–1927 sekä 1929–1936 kouluttajana, rykmentin adjutanttina sekä patterin päällikkönä. Sotakorkeakoulusta hän valmistui 1937 ja nimitettiin yleisesikuntaupseeriksi 1938. Vuosina 1937–1939 hän toimi sotaväen päällikön adjutanttina. 

Talvisodan sytyttyä Pesonius toimi toimistoupseerina Kannaksen armeijan esikunnassa. Välirauhan aikana hänet oli sijoitettu V. armeijakunnan esikuntaan. Jatkosodassa hän toimi operatiivisen osaston päällikkönä III. armeijakunnan esikunnassa 1941–1942 sekä IV. armeijakunnan esikunnassa 1944. Edelleen Lapin sodan aikana hän palveli III. armeijakunnan esikunnassa. 

Sodan jälkeen Pesonius siirtyi toimistopäälliköksi Liiketyönantajain keskusliiton palvelukseen. Vuodesta 1958 alkaen hän toimi liiton toimitusjohtajana. Hän toimi myös useissa sotilasalan ja elinkeinoelämän luottamustehtävissä 1950–1960-luvuilla, ja osallistui myös Suomen sota 1941–1945 -teoksen laatimiseen. 

Ylennykset: reservivänrikki 1926, vänrikki 1929, luutnantti 1930, kapteeni 1936, majuri 1940, everstiluutnantti 1943, eversti 1958. 

## Lähteet
* https://runeberg.org/vemochvad/1967/0448.html

### Viitteet
Michael Houser

**Michael Houser** (s. 13. syyskuuta 1992) on yhdysvaltalainen jääkiekkomaalivahti, joka pelaa NHL-joukkue Buffalo Sabresin organisaatiossa. 

Houser pelasi kolme kautta vuosina 2009–2012 OHL-joukkue London Knightsissa. Hänet valittiin kaudella 2011–2012 OHL:n vuoden parhaaksi maalivahdiksi ja nimettiin ensimmäiseen tähdistöön. Hänet palkittiin myös Red Tilson Trophylla.

Vuonna 2012 Houser osallistui Florida Panthersin kehitysleirille ja 9. heinäkuuta 2012 joukkue teki hänen kanssaan tulokassopimuksen.
Evijärven koulukeskus

**Evijärven koulukeskus** on Evijärvellä, Etelä-Pohjanmaalla sijaitseva oppilaitos, jossa toimii yläkoulu ja 70 opiskelijan lukio. Koulun ja lukion rehtori on Riitta Mustajärvi.

## Lukio
Evijärven lukio tekee yhteistyötä Lappajärven lukion, Vimpelin lukion ja Järviseudun opiston kanssa ja kuuluu Etelä-Pohjanmaan toisen asteen oppilaitosten Opinlakeus-verkostoon. Yhteistyölukioiden kanssa on järjestetty vuosittain yhteisiä kursseja. Lukiossa voi opiskella englantia (A1), ruotsia (B1), venäjää (B2), saksaa (B2/B3) ja ranskaa (B3).

## Peruskoulu
Koulutuskeskuksessa toimii peruskoulujärjestelmän mukainen yläkoulu, Evijärven keskikoulu. Koulussa osa oppiaineista on hajautettu, osa opiskellaan kursseina.

## Lähteet

## Aiheesta muualla
* Evijärven lukion verkkosivut 
* Evijärven keskikoulun verkkosivut
Paras

**Paras** voi tarkoittaa ainakin seuraavia:

* Paras Bir Bikram Shah Dev, Nepalin entinen kruununprinssi
* Benjie Paras, filippiiniläinen koripalloilija ja näyttelijä
* Dean Paras (oik. Dean Paraskevopoulos), näyttelijä ja ohjaaja
* *[[Paras (elokuva)|Paras]]*, intialainen hindinkielinen elokuva vuodelta 1971
* Kunta- ja palvelurakenneuudistus (PARAS-hanke), kuntien kehittämishanke vuosilta 2006–2011
* Paras, Pokémon-hahmo.
Balettipaletti

**BalettiPaletti** on Suomen Kansallisbaletin ja Suomen Tanssioppilaitosten Liiton (STOPP ry) yhdessä järjestämä tanssikatselmus loppukeväisin. Ensimmäinen BalettiPaletti järjestettiin toukokuussa 2009 Suomen Kansallisoopperan suurella näyttämöllä.

Suomen tanssioppilaitokset saavat lähettää videotaltiointeja baletti- ja karakterinumeroista, joista raati valitsee edustajat katselmukseen.

BalettiPaletin rinnalle on tullut myös NykytanssiPaletti . 

## Aiheesta muualla

* Haku on käynnissä vuoden 2013 BalettiPalettiin-katselmukseen
* Tanssioppilaitosten balettipaletti
NykytanssiPaletti

**NykytanssiPaletti** on Suomen Kansallisbaletin ja Suomen Tanssioppilaitosten Liiton järjestämä tanssikatselmus, joka järjestetään loppusyksyisin Suomen Kansallisoopperan Alminsalissa. Ensimmäistä kertaa katselmus järjestettiin marraskuussa 2011. 

Tanssioppilaitokset saavat lähettää videotaltiointeja nyky-, jazz- ja modernin tanssin numeroista, joista raati valitsee edustajat katselmukseen. Katselmuksessa esiintyy tanssioppilaita ympäri Suomea. 

BalettiPaletti järjestetään samalla konseptilla, mutta keväisin suurella näyttämöllä. 

## Aiheesta muualla

* Tanssikoulujen nykytanssipaletti 
* Tanssioppilaitosten nykytanssipaletti oopperassa jo kolmatta kertaa
Jouni Olkkonen

**Jouni Paavo Ilari Olkkonen** (s. 27. elokuuta 1957 Ristiina) on aktiiviuransa päättänyt suomalainen moukarinheittäjä. Hän edusti koko uransa ajan Ristiinan Urheilijoita ja hänen valmentajanaan toimi Antti Matinolli. Kalevan kisoista Olkkonen saavutti moukarinheiton pronssia vuonna 1985. Virallisissa kilpailuissa hän ei ole esiintynyt vuoden 1993 jälkeen.

## Lähteet
Ristiinan Urheilijat

**Ristiinan Urheilijat** on Mikkelissä, entisen Ristiinan kunnan alueella toimiva urheilun yleisseura. Seura perustettiin kesäkuussa 1925 paikallisen urheilutoiminnan pyörittämiseksi. Nykyisin seuran lajivalikoimaan kuuluvat hiihto, lentopallo sekä yleisurheilu.

## Lähteet

## Aiheesta muualla
* Seuran kotisivut
Jan-Erik Boström

**Jan-Erik "Janne" Boström** (s. 21. maaliskuuta 1961) on aktiiviuransa päättänyt suomalainen kymmenottelija. Hän edusti koko uransa ajan Riihimäen Kiskoa. Kalevan kisoista Boström saavutti kymmenottelun pronssia vuonna 1985. Lisäksi hän voitti sisäratojen SM-kilpailuista seitsenottelun hopeaa vuonna 1983. Virallisissa kilpailuissa Boström ei ole esiintynyt vuoden 1987 jälkeen.

## Lähteet
Susi kosiomatkalla

**Susi kosiomatkalla**, myös **Kosiosusi**, on Eija Hännisen ja Henna Onnelan (nykyisin Heiskanen) pronssiveistos Joensuussa kävelykadun penkillä.

Susiveistos syntyi alkujaan kun Pohjois-Karjalan Ammattikorkeakoulun kuvataiteen ja muotoilun koulutusohjelma, sanomalehti Karjalainen ja Joensuun Kaupunkikeskustayhdistys järjestivät keväällä 2006 Susi Pop Art -veistoskilpailun. Veistos oli aluksi lasikuidusta, se oli muiden kilpailutöiden kanssa esillä vain kesän ajan ja sai kolhuja mutta palasi korjattuna paikalleen.

Veistos voitti yleisöäänestyksen, ja kilpailun järjestäjät päättivät tehdä siitä sen saaman suosion vuoksi pysyvän teoksen, ja se valettiin pronssiin. Pronssiin valettu teos tuotiin paikalleen penkille 30. toukokuuta 2007.. Alkuperäinen susiveistos on sanomalehti Karjalaisen toimitalon aulassa Noljakassa.

*Susi kosiomatkalla* näkyy verkossa kaupungin esittelyvideolla. Se on hyvin suosittu valokuvauskohde.

## Lähteet

## Aiheesta muualla
* Joensuun kaupungin esittelyvideo
Jaakko Niemi

**Jaakko Niemi** -nimisiä henkilöitä ovat:

* Jaakko Niemi (1715–1785), suomalainen uudisraivaaja
* Jaakko Niemi (s. 1952), suomalainen jääkiekkoilija
* Jaakko Niemi (s. 1961), suomalainen ampumahiihtäjä
Saloum Faal

**Saloum Faal** (s. 10. lokakuuta 1994 Serekunda) on gambialainen jalkapalloilija, joka edustaa Suomen Ykkösessä pelaavaa IF Gnistania. 

## Seurajoukkueura
Hän on aikaisemmin pelannut kotimaansa pääsarjassa Gambia Ports Authority FC:n joukkueessa sekä lainasopimuksella Senegalin pääsarjan Casa Sportsissa. FC Jazzin kanssa Faal teki vuoden mittaisen sopimuksen joulukuussa 2014, mutta ei ollut kauden alkaessa enää mukana. Myöhemmin Faal on pelannut Kakkosta espoolaisessa EsPassa, helsinkiläisissä FC Kiffenissä ja vuodesta 2018 lähtien Gnistanissa. Tammikuussa 2020 hän solmi Gnistanin kanssa vuoden pituisen jatkosopimuksen.

## Maajoukkue
Gambian maajoukkuetta Faal on edustanut neljässä A-maaottelussa. Hän teki debyyttinsä kesäkuussa 2012 Algeriaa vastaan pelatussa Afrikan mestaruusturnauksen karsintaottelussa ja pelasi myös vuoden 2014  Marokkoa ja Tansaniaa vastaan. Toistaiseksi ainoan maaottelumaalinsa Faal teki joulukuussa 2012 ystävyysottelussa Angolaa vastaan.

Faal on edustanut myös Gambian nuorten maajoukkueita. Vuonna 2011 hän oli mukana Gambian joukkueessa alle 17-vuotiaiden Afrikan-mestaruuskilpailuissa. Huhtikuussa 2014 pelatussa alle 20-vuotiaiden Afrikan-mestaruusturnauksen karsintaottelussa Liberiaa vastaan Gambian jalkapalloliitto peluutti Faalia ja neljää muuta vuonna 1994 syntynyttä pelaajaa, vaikka turnaus on tarkoitettu 1. tammikuuta 1995 ja myöhemmin syntyneille. Tapauksen vuoksi Afrikan jalkapalloliitto CAF sulki Gambian maa- ja seurajoukkueet kaikista maanosaturnauksista kahden vuoden ajaksi.

## Lähteet

## Asiasta muualla
*Saloum Faal soccerwayn sivustolla
Tattarisuon silta

**Tattarisuon silta** eli **Tattarisuon pehmeikkösilta** on betoninen laattasilta Lahdenväylällä Tattariharjun teollisuusalueen kohdalla Kivikon osa-alueella Helsingissä. Silta ylittää moottoritien alla olevan turvekerrostuman ja se on lähes kokonaan näkymättömissä eli eräänlainen piilosilta.

Tattarisuon silta on pinta-alaltaan Suomen toiseksi suurin silta, suurin on Tähtiniemen silta. Sillan kokonaispinta-ala on 20&nbsp;330 m2, pituus&nbsp;470&nbsp;metriä ja leveys vaihtelee 36 metristä 50,5 metriin. Laattasillassa on 84 aukkoa ja sen pisin jänneväli on 5,8 metriä. Silta valmistui vuonna 1970.

Tattarisuon silta on rakennettu valamalla poikittaispalkit 300×300 mm:n teräsbetonisten lyöntipaalujen varaan ja latomalla palkkien väliin palkkielementit (laattaelementit), joiden varaan sillan kansilaatta valettiin. Elementtien ja paikallavalun muodostama rakenne toimii liittorakenteena.

Pehmeikkösiltaa käytetään tiepohjan rakentamiseen silloin, kun esimerkiksi pengerpaalutus eli penkereen rakentaminen paalutuksen ja paaluhattujen tai paalutuksen ja yhtenäisen paalulaatan avulla ei ole riittävä tai niitä ei voi muutoin käyttää. Pehmeikkösilta voi tulla myös korkeaa pengertä halvemmaksi.

## Lähteet

## Aiheesta muualla

*
Sledgehammer (Fifth Harmonyn kappale)

**Sledgehammer** on yhdysvaltalaisen tyttöbändi Fifth Harmonyn kappale. Sen julkaisivat Syco Music ja Epic Records heidän tulevan, Reflection-debyyttialbumin toisena singlenä 28. lokakuuta 2014. Kappaleeseen liittyvä musiikkivideo julkaistiin Fifth Harmonyn virallisella YouTube-kanavalla 25. marraskuuta 2014. Sen ohjasi Fatima Robinson joka ohjasi myös 'Bo$$in' musiikkivideon. Kappale oli kohtalainen menestys, sijoittuen viidenkymmenen parhaan joukkoon Kanadassa, Tšekissä, Slovakiassa sekä Yhdysvaltain Billboard Mainstream Top 40:llä.

## Lähteet

## Aiheesta muualla
* Sledgehammer discogs.com -sivustolla
Hansjörg Sumi

**Hansjörg Sumi** (s. 19. tammikuuta 1959 Saanen, Bern) on sveitsiläinen mäkihyppääjä.

Sumi johti Lake Placidin olympialaisissa 1980 suurmäen kilpailua ensimmäisen kierroksen jälkeen, mutta putosi lopulta seitsemänneksi. Normaalimäessä hän oli yhdeksäs.

Sumi sijoittui Keski-Euroopan mäkiviikon kokonaiskilpailussa toiseksi kaudella 1978–1979. Hän voitti maailmancupin osakilpailun Gstaadin suurmäessä helmikuussa 1980. Lisäksi hän sijoittui toiseksi Innsbruckissa tammikuussa 1980 ja Garmisch-Partenkirchenissä uudenvuodenpäivänä 1984 sekä kolmanneksi Engelbergin suurmäessä maaliskuussa 1980 ja St. Moritzin normaalimäessä tammikuussa 1982.

## Lähteet
Martin Weber

**Martin Weber** (s. 15. huhtikuuta 1954 Pappenheim) on Saksan demokraattista tasavaltaa edustanut saksalainen mäkihyppääjä. Hän edusti ASK Vorwärts Oberhof -seuraa, ja on pituudeltaan 173&nbsp;cm.

Weber sijoittui Lake Placidin olympialaisissa 1980 normaalimäessä 11:nneksi. Hän oli Keski-Euroopan mäkiviikon kokonaiskilpailussa kolmas vuodenvaihteissa 1977–1978 ja 1979–1980. Hän voitti Bischofshofenin kilpailun tammikuussa 1980 ja oli toinen Oberstdorfissa joulukuussa 1977.

## Lähteet
Tafoni

**Tafoni** eli **rapautumisonkalo**  (, ) on suureen kiveen, lohkareeseen tai kallioon onkalorapautumisen seurauksena syntynyt luolamainen syvennys, kolo tai kuopanteiden sarja. Onkalo on syntynyt, kun kiven pinta on rapautunut rikki sellaisesta kohdasta, joka on ympäröivää kiviainesta heikompaa. Heikossa kohdassa eroosio kuluttaa kiveä nopeammin ja synnyttää siihen kohtaan onkalon. Poikkeavaksi tafonin onkalon tekee usein se, että onkalon pesä on ylempänä kuin onkalon suu.

## Valokuvia

AlienRox.jpg|Tafoneita lohkareissa, Point Lobos, Kalifornia
Buntsandstein Waben.jpg|Tafoneita pystykallion seinämässä, Reininmaalla Saksassa
Taffoni corse à Filitosa.jpg|Luolamainen tafoni Ranskan Korsikassa
Pirunpesä (Nokia) 01a.jpg|Pirunpesä Nokian Sarkolassa
Pirunpesä (Nokia) 02a.jpg|Pirunpesä kuvatuna vasemmalta


## Lähteet

## Aiheesta muualla
* Paradise, Tom: Tafoni and Rock Basins (gnammas, solution pits), kirjasta Treatise on Geomorphology, 2013
* W. C. Bradley, J. T. Hutton and C. R. Twidale: Role of Salts in Development of Granitic Tafoni, South Australia, The Journal of Geology
* Rahkonen, Juho: Kummia koloja, Suomen Luonto
* Boxerman, Jon: What is tafoni?, Tasmanian Geographic
* Alden, Andrew: Cavernous Weathering, Mechanical or Physical Weathering
* Kesäläinen, Tuomo & Kejonen, Aimo: Suomen 2. suurin tafoni - Pirunpesäkivi, Nokia, Luolamiehen Blogi
* Hollow, Bean: Tafoni, valokuvia
* Toivanen, Anssi: Iso-Pannusaaren tafoni, Sorsavesi, Leppävirta, valokuvia, 2.8.2014
* Commons: http://commons.wikimedia.org/wiki/Category:Tafoni
Liikennelentäjä (lehti)

**Liikennelentäjä** on Suomen Lentäjäliiton julkaisema jäsenlehti. 

Lehti on kaikkien luettavissa Internetissä, ja se toimitetaan jäsenille painettuna versiona.
Lehteä julkaistaan viisi kertaa vuodessa.
Lehden päätoimittajana toimii Sami Simonen ja vastaava päätoimittaja on liiton hallituksen puheenjohtaja.
Lehden julkaisua tuetaan mainosmyynnillä ja se on jäsenistölle maksuton.

## Aiheesta muualla
*Lehden verkkoversio
Fancy (Iggy Azalean kappale)

**Fancy** on australialaisräppäri Iggy Azalean ja brittiläisartisti Charli XCX:n kappale Iggy Azalean debyyttialbumilta The New Classic. Kappaleen julkaisi Island Records 17. helmikuuta 2014 albumin neljäntenä singlenä. Kappaleen sanoittivat Iggy Azalea ja Charlie XCX ja sävelsi tuotantotiimi The Invisible Men, joka myös tuotti sen yhdessä Arcaden kanssa. Kappale vuoti internettiin joulukuussa 2013 nimellä "Leave It". Tyylilajiltaan sitä on kuvailtu electro hopiksi.

"Fancy" sai pääosin positiivisen vastaanoton ja menestyi kaupallisesti. Kappale saavutti Billboard Hot 100 -listan kärjen ensimmäisenä Iggy Azalean ja Charlie XCX:n kappaleista. "Fancy" pysyi kyseisellä listalla seitsemän peräkkäistä viikkoa. Kappale saavutti listan kärjen myös Kanadassa, Uudessa-Seelannissa, Australiassa ja Isossa-Britanniassa. Fancy on Charli XCX:n toinen kymmenen parhaan joukkoon päässyt single Icona Popin kanssa tehdyn "I Love It"(2013)  lisäksi. Kappale nimettiin myös Billboardin "Vuoden 2014 kesähitiksi", ja se oli myös Spotifyn vuoden 2014 ladatuin kappale. Se saavutti ehdokkuuksia 57. Grammy-palkintogaalassa kategorioissa "Vuoden levytys" ja "Paras pop duo/joukkoesitys". "Fancy" myi vuoden 2014 aikana maailmanlaajuisesti yhteensä seitsemän miljoonaa kopiota päästen kaikkien aikojen myydyimpien singlejen listalle.

Fancyn musiikkivideon ohjasi Director X ja se julkaistiin maaliskuussa 2014. Videon visuaalit ovat saaneet inspiraationsa vuoden 1995 yhdysvaltalaiskomediasta Clueless. Iggy Azalea esittää siinä Beverly Hillsin sosialisti Cher Horowitziä ja Charlie XCX Tai Frasieriä. VEVO-kanavalla oleva musiikkivideo oli vuoden 2014 katsotuin video Yhdysvalloissa. Video oli ehdolla neljälle eri palkinnolle vuoden 2014 MTV Video Music Awardsissa, mutta ei voittanut niistä ainuttakaan. 

Iggy Azalea ja Charlie XCX ovat esittäneet kappaleen livenä televisio-ohjelmassa Good Morning America sekä vuoden 2014 Billboard Music Awardsissa. Fancystä oman coverinsa on tehnyt esimerkiksi Anna Kendrick Saturday Night Liven 39. tuotantokaudella. Kappaletta ovat remixanneet esimerkiksi räppärit  Da Brat ja Lil' Kim.

## Lähteet
OMG (kappale)

**OMG** on yhdysvaltalaisartisti Usherin kappale. Sillä vierailee will.i.am, joka myös sanoitti ja tuotti kappaleen. Siinä käytetään auto-tune efektiä muutamissa linjoissa. Kappale julkaistiin Usherin kuudennen, Raymond v. Raymond-studioalbumin ensimmäisenä kansainvälisenä sekä kokonaisuudessaan neljäntenä singlenä kolmen Yhdysvalloissa julkaistun singlen, "Papersin", "Hey Daddy (Daddy's Home):n" sekä "Lil Freakin" jälkeen. Kappale sai pääosin ristiriitaisia vastaanottoja musiikkikriitikoilta, jotka kritisoivat auto-tunen käyttöä, mutta kehuivat kappaleen tanssi ja klubifiilistä. Kappale merkitsee toista kertaa kun Usher on tehnyt yhteistyötä will.i.amin kanssa "Here I Stand"-studioalbumilta julkaistun "What's Your Namen" jälkeen.

"OMG" saavutti listan kärjen Australiassa, Irlannissa, Uudessa-Seelannissa, Isossa-Britanniassa ja Yhdysvalloissa. Siitä tuli hänen yhdeksäs listan kärjen saavuttanut single Yhdysvalloissa, muodostaen hänestä 2010-luvun ensimmäisen artistin joka onnistuu saavuttamaan kärkisijoituksia saavuttaneita singlejä kolmella peräkkäisellä vuosikymmenellä. Hänestä tuli kaikkien aikojen neljäs artisti, joka on pystynyt samaan. Usherista tuli myös kolmas artisti, jolla on vähintään yksi listan kärjen saavuttanut kappale viideltä peräkkäiseltä studioabumilta. Kappaleen koreografista ja tanssivoimaista musiikkivideota on vertailtu kriitikojen keskuudessa kappaleen "Yeah!" musiikkivideoon. Usher on esittänyt kappaleen livenä lukuisia kertoja, kuten American Idolin yhdeksännellä tuotantokaudella yhdessä will.i.amin kanssa. Hän esitti kappaleen myös osana kriitikkojen ylistämää esitystä vuoden 2010 MTV Video Music Awardsissa. "OMG" nimettiin Yhdysvaltain vuoden 2010 viidenneksi myydyimmäksi kappaleeksi 3,8 miljoonan kopion myynnillä. Kappaletta myytiin saman vuoden aikana maailmanlaajuisesti 6.9 miljoonaa kopiota.

## Lähteet
Dieter Neuendorf

**Dieter Neuendorf** (7. heinäkuuta 1940 Ruhla, Thüringen – 21. toukokuuta 2021 Bad Salzungen, Thüringen) oli saksalainen mäkihyppääjä, joka edusti aktiiviurallaan sekä Saksaa että Saksan demokraattista tasavaltaa. Hän edusti ASK Vorwärts Oberhof -seuraa, ja oli pituudeltaan 172&nbsp;cm.

Neuendorf saavutti Oslon MM-kilpailuissa 1966 hopeaa normaalimäen kilpailussa. Innsbruckin olympialaisissa 1964 hän sijoittui normaalimäessä viidenneksi ja suurmäessä kahdeksanneksi. Grenoblessa 1968 hän oli normaalimäessä seitsemäs ja suurmäessä viidestoista.

Neuendorf sijoittui Keski-Euroopan mäkiviikon kokonaiskilpailussa toiseksi vuodenvaihteessa 1965–1966. Hän oli toinen Oberstdorfissa, kuudes Garmisch-Partenkirchenissä, voitti Innsbruckissa ja oli kolmas Bischofshofenissa. Seuraavana talvena hän voitti Oberstdorfissa, oli neljäs Garmisch-Partenkirchenissä, seitsemäs Innsbruckissa, kuudes Bischofshofenissa ja kolmas mäkiviikon kokonaiskilpailussa. Vuodenvaihteessa 1967–1968 hän sijoittui mäkiviikon kokonaiskilpailussa niin ikään kolmanneksi. Hän voitti tuolloin Oberstdorfin kilpailun ja sijoittui toiseksi Garmisch-Partenkirchenissä.

Neuendorf voitti Holmenkollenin kisojen mäkihypyn 1965.

## Lähteet
Jagdgeschwader 52

**Jagdgeschwader 52** (JG 52) oli Saksan ilmavoimien hävittäjälentorykmentti toisessa maailmansodassa. 

## Komentajat
Rykmentinkomentajat:
*Majuri Hubertus Merhardt von Bernegg (19. elokuuta 1939 &ndash; 18. elokuuta 1940)
*Majuri Hanns Trübenbach (19. elokuuta 1940 &ndash; 10. lokakuuta 1941)
*Majuri Wilhelm Lessmann (15. lokakuuta 1941 &ndash; 2. kesäkuuta 1942)
*Everstiluutnantti Friedrich Beckh (3. kesäkuuta 1942 &ndash; 21. kesäkuuta 1942)
*Majuri Herbert Ihlefeld (22. kesäkuuta 1942 &ndash; 28. lokakuuta 1942)
*Everstiluutnantti Dietrich Hrabak (1. marraskuuta 1942 &ndash; 30. syyskuuta 1944)
*Everstiluutnantti Hermann Graf (1 lokakuuta 1944 &ndash; 8. toukokuuta 1945)

## Merkittäviä lentäjiä
* Erich Hartmann, JG 52:n eniten ilmavoittoja saavuttanut lentäjä. 352 voittoa. 
* Gerhard Barkhorn, 301 ilmavoittoa: joista suurin osa JG 52:ssä. 
* Günther Rall, 275 ilmavoittoa: joista suurin osa JG 52:ssä. 
* Helmut Lipfert, 203 ilmavoittoa. Toimi lentuepäällikkönä. Kaikki voitot idässä saavutettuja.

## Lähteet
* 

### Viitteet

## Aiheesta muualla
Get the Party Started

**Get the Party Started** on yhdysvaltalaisartisti Pinkin kappale joka julkaistiin hänen toisen, Missundaztood-studioalbumin ensimmäisenä singlenä 9. lokakuuta 2001. Kappaleen sanoitti ja tuotti Linda Perry. Siitä tuli kansainvälinen hitti ja se saavutti sijoituksia kymmenen parhaan joukossa monissa valtioissa. Se oli Pinkin siihen aikaan myydyin kappale. Kappale sai pääosin positiivisia vastaanottoja musiikkikriitikoilta ja singlen julkaisun jälkeen vahvistettiin tieto siitä, että Pink julkaisee pian *Missundaztoodin*.

## Lähteet
Annukka Salama

**Annukka Salama** (s. 1980 Puolanka) on suomalainen nuortenkirjailija.

Salama on kirjoittanut Faunoidit-fantasiatrilogian, jonka ensimmäinen osa *Käärmeenlumooja* (2012) oli Topelius-palkintoehdokkaana ja palkittiin ilmestymisvuonnaan kirjabloggaajien perustamalla, ensi kertaa jaetulla Blogistanian Kuopus -palkinnolla vuoden parhaana nuortenkirjana. Toinen osa, *Piraijakuiskaaja*, ilmestyi vuonna 2013 ja kolmas osa *Harakanloukku* vuonna 2014. Sarja kertoo faunoidinuorista, joiden perimästä yli puolet on peräisin joltakin voimaeläimeltä.

Salama on saanut Blogistanian kuopus -palkinnon myös teoksestaan *Ripley: Nopea yhteys* (2022). *Asioita joista en tiennyt pitäväni* (2024) voitti Vuoden 2024 Queer-kirja palkinnon. *Sulamispiste* (2025) voitti Vuoden 2025 Queer-kirja palkinnon, ja oli myös Adlibris-palkintoehdokkaana 2025 – Vuoden nuortenkirjaksi. 

Koulutukseltaan Salama on elokuvatuottaja ja filosofian maisteri pääaineenaan informaatiotutkimus. Hän on opiskellut myös vaatesuunnittelua ja arkkitehtuuria. Salama on työskennellyt muun muassa tuottajana ja mainossuunnittelijana sekä Yle TV2:n lasten- ja nuortenohjelmien taustatoimittajana. Hän asuu Tampereella.

## Teokset
;Faunoidit-trilogia
* 
* 
* 
;Villi sydän -sarja
* 
;Muut
* 
* 
* 

## Lähteet
Nicholas Grimshaw

**Nicholas Grimshaw** (9. lokakuuta 1939 Hove, East Sussex – 2025) oli brittiläinen arkkitehti, joka tunnettiin modernistisesta high-tech-arkkitehtuuristaan, alumiinijulkisivuistaan ja metallirakenteistaan. Hänen merkittävimpiä rakennuskohteitaan ovat Lontoon Waterloon rautatieaseman laajennus sekä maailman suurin kasvihuonekokonaisuus Eden Project Englannin Cornwallissa.

Grimshaw kävi Wellington Collegen Berkshiressä ja opiskeli 1959–1962 Edinburgh College of Art -oppilaitoksessa, kunnes sai stipendin Lontoon AA-arkkitehtuurikouluun (Architectural Association School of Architecture). Valmistuttuaan sieltä vuonna 1965 hän aloitti pitkän yhteistyön arkkitehti Terry Farrellin kanssa. Se kesti vuoteen 1980 asti, jolloin Grimshaw halusi viedä teollisia materiaaleja hyödyntävää ”high tech” -arkkitehtuuriaan yhä pidemmälle, kun taas Farrell kiinnostui Yhdysvalloissa alkunsa saaneesta, leikkisämmästä postmodernista arkkitehtuurista.

Grimshaw perusti 1980 oman toimistonsa, jonka nimi alkujaan oli Nicholas Grimshaw & Partners. Yrityksen läpimurto oli vuonna 1988 valmistunut East India Dock House. Se rakennettiin *[[Financial Times]]* -lehden painotaloksi, ja rakennus listattiin 2016 suojelluksi. Grimshaw suunnitteli myös Britannian rakennuksen Sevillan Expo 92 -. Vuonna 1993 Waterloon rautatieterminaali nimettiin Britanniassa vuoden rakennukseksi.

Grimshaw’n yritys suunnitteli Cornwalliin tunnetun nähtävyyden Eden Projectin, jossa on käytetty geodeettisiä putkiteräksestä rakennettu kupolimaisia rakennelmia. Grimshaw aateloitiin vuonna 2002 palveluistaan arkkitehtuurin parissa, ja vuosina 2004–2011 hän toimi Royal Academy of Artsin. Häne tpalkittiin 2019 Royal Institute of British Architects kuninkaallisella kultamitalilla. 

## Lähteet

## Aiheesta muualla